
Samantalahin ang kaguluhan 
at malawakang demoralisasyon sa AFP 


ahalagang masamantala ng rebolusyonaryong 
Miis ang lalong tumitindi at lumalawak na 

kaguluhan at demoralisasyon sa loob ng 
Armed Forces of the Philippines (AFP) bunsod ng su- 
nud-sunod na mga pinsalang tinamo ng mga pwersa 
nito sa nagdaang buwan. 

Sa Basilan at Sulu, mayor na mga kabiguan ang 
dinanas kamakailan ng mga yunit ng AFP sa kamay 
ng mga pwersa ng Moro Islamic Liberation Front 
(MILF), Moro National Liberation Front (MNLF) at 
mamamayang Moro. 
Sa iba pang panig 


Mga tampok Berdugong yunit ng 


sa isyung ito... 


militar, pinarusahan 

Turismong medikal 


ng bansa, malawakan din ang idinudulot na pinsala 
ng Bagong Hukbong Bayan (BHB) sa AFP. 

Labis na ikinagagalit ng karaniwang mga sundalo 
at mga nakababatang upisyal ng AFP ang paggamit sa 
kanila bilang pambala ng kanyon at pamain sa pina- 
titinding todo-digma ng rehimeng US-Arroyo. Lalo ni- 
lang ikinagagalit ang malalang korapsyon at pagpapa- 
kasasa ng mga pinunong upisyal ng rehimen at ng AFP 


, sa kapinsalaan ng kabuhayan ng karani- 
wang mga sundalo. 
a Talagang daranas ng malala- 


king kabiguan ang AFP at 
lalo pa itong lalala dahil di 
makataru- 
ngan at 
pasista 
ang 
gerang 
isinu- 
sulong 
ng rehi- 
meng 

Welga sa Chiyoda, 


PAHINA 8 | tagumpay PAHINA 10 


yang Pilipino. Ipinakikita ng su- 
nud-sunod at tuluy-tuloy na mga 
tagumpay ng mga pwersang gerilya 
hindi lamang ang kanilang husay at 
kalamangan sa taktika at pamilya- 
ridad sa tereyn, kundi ang kawas- 
tuan, malawak na suportang masa 
at pagkamakatarungan ng kanilang 
mga gera para sa pagpapasya-sa- 
sarili at panlipunang pagpapalaya. 

Ang totoong target ng todong 
opensibang operasyon sa Basilan 
at Sulu ay ang MILF at MNLF, at 
hindi ang pipitsuging bandidong 
grupong Abu Sayyaf, tulad ng pina- 
lalabas ng rehimen at ng AFP. Sa 
kabila ng umiiral na mga prosesong 
pangkapayapaan sa pagitan ng 
reaksyunaryong gubyerno at ng 
MILF at MNLF, naglunsad ng mga 
pag-atake ang rehimeng US-Arroyo 
sa mamamayang Moro upang mapa- 
hina ang kanilang determinasyong 
makibaka para sa pagpapasya-sa- 
sarili at lupaing ninuno, isabotahe 
ang mga usapan at kasunduang 
pangkapayapaan, at pasukuin ang 
mga rebolusyonaryong pwersang 
Moro. Nais bawiin ng rehimen ang 
mga tagumpay na natamo ng ma- 
mamayang Moro sa ilang dekada ng 
rebolusyonaryong armadong paki- 
kibaka. 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Sinasagasaan ng mga opera- 
syon ng AFP sa Basilan at Sulu ang 
mga umiiral na kasunduang pang- 
kapayapaan sa MNLF at MILF at 
tumutungo ito sa isang todo-to- 
dong digma laban sa Bangsamoro. 
Nakikiisa ang paparaming sundalo 
at kanilang mga kapamilya sa ma- 
mamayang Moro, mga progresibo 
at demokratikong pwersa, mga ta- 
gapagtaguyod ng karapatang-tao, 
aktibistang pangkapayapaan, sim- 
bahan at iba pang mga sektor ng 
mamamayan sa pananawagang ba- 
wiin ni Arroyo ang kanyang kautu- 
sang isagawa ang todo-opensiba 
laban sa MILF at MNLF. 

Nagmamatigas ang rehimeng 
US-Arroyo na ilunsad ang todong 
opensiba laban sa mamamayang 
Moro sa kabila ng malalaking pin- 
salang tinamo ng AFP at malawa- 
kang dislokasyon at kahirapang du- 
lot nito sa ilampung libong pami- 
lya sa Basilan at Sulu. Nagkukun- 
waring interesado pa ito sa usa- 
pang pangkapayapaan, pero tuma- 
tanggi itong itigil ang todo-open- 
siba at isinagawa na nga ang pag- 
dedeploy ng mahigit 5,000 tropa 
nito sa Basilan at Sulu. 

Dahil sa pagkatuso ng rehi- 
meng US-Arroyo at pagmamatigas 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


nitong makipagdigma, walang 
ibang masusulingan ang mga rebo- 
lusyonaryong pwersang Moro kundi 
ang patatagin ang kanilang deter- 
minasyon at paigtingin ang rebolu- 
syonaryong armadong paglaban sa 
rehimeng US-Arroyo. Habang sini- 
sikap nilang isalba ang sinasalau- 
lang usapang pangkapayapaan at 
mga tagumpay na natamo sa pa- 
mamagitan nito, dapat nilang pa- 
higpitin ang pagtangan sa sandata 
upang epektibong maisagawa kap- 
wa ang mga hakbanging depensiba 
at opensiba at biguin ang pasis- 
tang pananalakay ng teroristang 
rehimen. 

Ang Partido Komunista ng Pili- 
pinas (PKP) at pinamumunuan ni- 
tong mga rebolusyonaryong pwersa 
ay nagpapahayag ng lubos na pag- 
suporta sa armadong paglaban ng 
mga rebolusyonaryong pwersa ng 
MILF at MNLF. 

Inaatasan ng PKP ang lahat ng 
yunit ng BHB sa Mindanao at buong 
bansa na maglunsad ng mga takti- 
kal na opensiba upang samantala- 
hin ang kasalukuyang kaguluhan sa 
loob ng AFP at makipagtulungan at 
magbigay ng suporta sa armadong 
paglaban ng Bangsamoro. 

Ang deployment ng libu-li- 
bong tropa mula sa ibang rehiyon 
patungo sa Basilan at Sulu ay 
nagreresulta sa pagnipis ng iba 
pang yunit ng AFP sa mga lugar 
ng operasyon ng BHB. Maaari 
itong samantalahin ng BHB sa pa- 
mamagitan ng paglulunsad ng 
mga taktikal na opensiba laban sa 
humihina at nahihiwalay na mga 
yunit ng kaaway. 

Dapat puspusang ilunsad ang 
mga taktikal na opensiba sa iba't 
ibang panig ng bansa upang la- 
long magkagulo sa loob ng AFP, 
lalong humina at mahiwalay ang 
bulok at brutal na rehimen, luma- 
kas ang hukbong bayan at mga re- 
bolusyonaryong pwersa at uma- 
bante ang digmang bayan sa bago 
at mas mataas na antas. 

Sa mga lugar kung saan ku- 
mikilos kapwa ang BHB, MNLF o 
MILF, maaaring maglunsad ng 
magkaagapay o magkasanib na 
mga opensibang operasyon la- 
ban sa AFP. Mahalagang magkai- 
sa, magsuportahan at magtulu- 
ngan ang iba't ibang mga rebo- 
lusyonaryong pwersa sa 
puspusang paglaban at pagbigo 
sa todong opensiba ng teroris- 
tang rehimeng US-Arroyo. 

Kasabay nito, inaatasan ng 
PKP ang BHB at lahat ng rebolu- 
syonaryong pwersang pinamu- 
munuan nito na samantalahin 
ang lumalala at malawakang ka- 
guluhan at demoralisasyon sa 
hanay ng AFP sa pamamagitan 
ng pagpapaigting ng pag-oorga- 
nisa sa hanay ng karaniwang 
mga tauhan at nakababatang 
upisyal ng AFP. 

Ikinagagalit nila ang labis 
na kabulukan, korapsyon, bruta- 
lidad at pagkatuta ng pamunu- 
an ng AFP at rehimeng US-Arro- 
yo. Lalong galit na galit ang ka- 
raniwang mga sundalo at naka- 
babatang upisyal ng AFP sa re- 
himeng US-Arroyo at mga hene- 
ral nito dahil sa walang patu- 
manggang opensiba sa Basilan 
at Sulu, at sa mga pagpatay, 
pagdukot, pagtortyur, pwersa- 
hang pagpapalikas, pagboblo- 
keyo ng pagkain, at iba pang di 
makatao at kriminal na gawain 
ng AFP. Ang lahat ng ito'y isina- 
sagawa alinsunod sa Oplan Ban- 
tay Laya 2 ng rehimeng US-Ar- 
royo. 

Sa tuwiran at di tuwirang 
paraan, dapat abutin ng mga re- 
bolusyonaryong pwersa ang ka- 
raniwang mga sundalo at naka- 
babatang upisyal ng AFP upang 
mulatin sila sa mga saligang su- 
liranin ng mamamayang Pilipi- 
no, hikayatin silang tumindig 
laban sa rehimeng US-Arroyo, 
pumanig sa paglaban ng bayan 
at tumulong sa rebolusyon. W 

23,000 sibilyan, biktima 
ng opensibang militar sa Mindanao 


maabot na sa 23,000 katao ang napili- 

tang lumikas sa iba't ibang bayan ng Ba- 
silan at Sulu dahil sa walang patid na mga 
operasyon ng AFP laban sa mga armadong 
pwersang Moro. 


Sa Sulu, mahigit 2,700 pamilya na ang lu- 
mikas sa mga bayan ng Parang, Maimbung at 
Indanan. Sa Basilan, napilitang lumikas ang 
umaabot sa 1,800 pamilya mula sa mga bayan 
ng Al Barka, Sumisip at Ungkaya Pukan. Karamihan sa mga biktima ay 
mga bata at matatanda. Salat sila sa pagkain at marami sa kanila ang 
nagkakasakit. 

Ang maramihang paglikas ng mamamayan sa Basilan at Sulu ay resul- 
ta ng malawakang opensibang inilulunsad ng AFP. Nitong kalagitnaan ng 
Agosto, mayroon nang 5,000 sundalo ang idineploy sa Sulu at 4,000 tro- 
pa sa Basilan. Tinatayang aabot sa P1 bilyon ang gagastusin ng gubyer- 
no bawat buwan sa gera sa Mindanao. 

Mariing kinundena ng mamamayang Moro laluna na ng mga biktima 
ng walang pakundangang gera sa Mindanao ang pagpapadala ng rehi- 
meng Arroyo ng dagdag na mga tropa sa Sulu at Basilan. Ayon kay Hati- 
mil Hasan, interim vice chairman ng MNLF, tulong pangkabuhayan ang 
kailangan ng Sulu, hindi mga bala, bomba at mga tropa. Nangangamba 
rin ang mga grupong gustong magpadala ng tulong sa apektadong mga 
lugar gaya ng Sulu Red Cross na madamay ang maraming sibilyan sa la- 
banan, tulad ng nangyari noong Agosto 9. Kinundena rin ng mamama- 
yang Moro at ng Bangsamoro Development Agency ang kautusan ng Task 
Force Thunder sa ilalim ni Brig. Gen. Juancho Sabban na maglunsad ng 
food blockade sa Basilan. TAB 


Sunud-sunod ang pagkatalo ng AFP 


Naa” na naman ng matinding dagok ang Armed Forces of the Phil- 
ippines (AFP) mula sa mga pwersa ng Moro Islamic Liberation Front, 
Moro National Liberation Front at iba pang armadong Moro. 


Sa pinakahuling labanan, 16 
ang namatay, kabilang ang limang 
tinyente ng Philippine Marines at 
isang tinyente ng Philippine Air 
Force nang sumiklab ang labanan 
sa Ungkaya Pukan, Basilan nitong 
Agosto 18. Bandang alas-6:30 ng 
umaga, sinalakay ng mga pwersa 
ng 64th Force Reconnaissance 
Company at 31st Company ng Phil- 
ippine Marines ang kampo ng ani- 
la'y “mga elemento ng Abu Sayyaf” 


sa Sityo Kurellem, Barangay Si- 
langkum ng naturang bayan. 
Labintatlong elemento ng Ma- 
rines ang agad na nabuwal sa lugar 
ng labanan at ang dalawang iba pa 
ay sa ospital namatay. May dagdag 
pang 17 sugatan sa panig ng mili- 
tar. Nagpatuloy ang labanan hang- 
gang hapon at isa sa dalawang MG- 
520 helicopter gunship na nagbibi- 
gay ng “aerial support” sa mga 
tropa ang bumagsak. Namatay sa 

pagbagsak ng helikopter ang piloto 
at nasugatan ang dalawa niyang 
tauhan. 

Sa kabila ng umiiral na “news 
blackout” mula nang magtamo ng 
malalaking pagkatalo ang AFP sa 
Basilan, lumusot pa rin ang mga 
ulat na sumaklolo umano sa laba- 
nang ito ang mahigit 100 mandirig- 
ma ng MILF mula sa katabing baryo 
ng Bagindan. Ayon sa militar, 
malubhang nasugatan at namatay 
sa labanang ito si Nuridim Mudalam 
alyas Kumander Nor ng MILF. 

Maaalalang noong Hulyo 10, ti- 
nambangan ng mga pwersa ng MILF 
ang mga tropa ng Philippine Mari- 
nes sa bayan ng Al Barka (dating Ti- 
po-tipo). Namatayan dito ang AFP 
ng 14 na sundalo at nagtamo ng 
maraming sugatan. Halos isang bu- 
wan pagkatapos nito, 27 ang nama- 
tay at siyam ang nasugatang sunda- 
lo ng Philippine Army sa pakikipag- 
laban sa mga pwersa ng MNLF sa Su- 
lu mula Agosto 2 hanggang 9. 

Mulat sa lumalalang demorali- 


sasyon sa hanay ng mga sundalo, 
pinaiimbestigahan ni Sen. Antonio 
Trillanes IV sa Senate Committee 
on National Defense and Security 
ang sunud-sunod na pagkatalo ng 
AFP sa Basilan at Sulu. Sa isinam- 
pa niyang Senate Resolution No. 
72 noong Agosto 14, sinabi ni Tril- 
lanes na nakatanggap siya ng insid- 
er information na sadyang “ipinain 
sa kaaway” ng ilang matataas na 
upisyal ng Malacafang ang mga 
Marines sa Basilan upang magamit 
na sangkalan sa paglulunsad ng 
todong-gera laban sa MILF. 
Tinukoy ng dating upisyal ng 
Philippine Navy at tagapagsalita ng 
grupong Magdalo na di kukulangin 
sa limang matataas na upisyal ang 
may alam sa pangyayari. Aniya, 
pinaglalaruan lamang ng rehimeng 
Arroyo ang buhay ng mga sundalo 
at inosenteng mamamayan. Sinu- 
portahan naman ito ng nakakulong 
na dating komandant ng Philippine 
Marines na si Maj. Gen. Renato Mi- 
randa. Inilahad niya sa midya na 


alam niya at ng iba pang upisyal 
kung sinu-sino ang sangkot sa 
naganap na masaker sa Basilan. 
Dahil dito, nagpanukala sina 
Trillanes at Rodolfo Biazon, pinuno 
ng Senate Commitee on National 
Defense and Security, na 
magsagawa ng imbestigasyon sa 
insidente. Agad itong hinarang ng 
rehimen at sinabi ring hindi nito 
papayagan ang sinumang upisyal ng 
AFP na dumalo sa imbestigasyon. 
Inakusahan pa ng rehimen sina 
Trillanes at Biazon na nagdedestabi- 
lisa sa gubyerno. 

Sa tangkang pahupain ang de- 
moralisasyon at maiwasan ang ma- 
titinding batikos, napilitang aminin 
ni Gen. Hermogenes Esperon ang 
kanyang pananagutan bilang hepe 
ng AFP. Gayunman, sinisi niya ang 
nakababatang mga kumander at 
mga tauhan nila dahil sila umano 
ang may kasalanan sa pagkatalo. 
Lalo lamang nitong ginatungan ang 
lumalawak na demoralisasyon sa ha- 
nay ng kasundaluhan. ABI 


Presensya ng tropang Amerikano sa combat zone, binatikos 


ariing binatikos ng Partido Ko- 

munista ng Pilipinas ang taha- 
sang panghihimasok ng 
mga tropang Amerikano sa 
nagaganap na mga 
operasyong militar sa Sulu 
nitong buwan. 

Ayon sa mga ulat, hin- 
di lamang simpleng luma- 
lahok ang mga dayong tro- 
pa sa pagpapatrulya at 
mga operasyong kombat. 
Ang mga ito ang aktwal na 
nagdidirihe at nagpapatak- 
bo sa mga opensibang mi- 
litar. Katunayan, nakunan 
pa ng bidyo ng isang 
kagawad ng midya ang mga 
pwersa ng US Special 
Forces na nakasakay sa 
isang Humvee vehicle at 
nangunguna sa isang kom- 

boy ng mga sundalong Pilipino sa 
Indanan, Sulu habang ang mga ito 
ay nagsasagawa ng 
operasyon laban sa Mo- 
ro National Liberation 


Front. 
Binatikos din ng 
mga oposisyunistang 


senador at kongresista 
at ng malawak na hanay 
ng anti-imperyalistang 
mga pwersa ang mali- 
naw na paglabag ng 
mga tropang Amerikano 
sa kasarinlan ng bansa. 
Batid ng lahat na nili- 
likha lamang ng rehi- 
meng Arroyo ang gera 
sa Sulu at Basilan, sa 
kapinsalaan ng mama- 
mayang Moro, upang 
bigyang katwiran ang 


pagpapatuloy ng presensya, pamu- 
muno at direktang pakikialam ng 
mga tropang Amerikano sa mga lo- 
kal na operasyong militar. 

Malaon nang nakalatag ang mga 
tropang Amerikano sa Mindanao. 
Malaon na ring nabunyag ang kani- 
lang pakikialam at pamumuno sa 
malalaking operasyong militar sa 
mga lugar ng mamamayang Moro. 

Nitong buwan din, napilitan 
ang mga upisyal ng rehimen na 
aminin ang presensya at ang pag- 
sasagawa ng mga operasyon ng 
mga ahente ng Central Intelligence 
Agency ng US at iba pang dayu- 
hang ahente sa iba't ibang bahagi 
ng bansa. Ang lihim at maruruming 
operasyon ng mga ito ay direktang 
nakaugnay sa mga operasyong 
kombat na isinasagawa ng mga tro- 
pang Amerikano sa bansa. ABI 

MATATAGUMPAY NA OPENSIBA NG BHB Mr 


Berdugong yunit-militar, pinarusahan ng BHB 


Command ng Front 3 ng Bagong Hukbong Bayan [BHB] sa Southern 

Mindanao) ang isang yunit ng 72nd IB sa Sityo Kidapang, Barangay 
San Isidro, Monkayo, Compostela Valley noong Agosto 10 ng umaga. Ang 
isinagawang ambus ay aksyong pamarusa sa 72nd IB dahil sa pagbibi- 
gay-proteksyon nito sa plantasyon ng palm oil ni Mayor Manuel Brillan- 
tes ng Monkayo. Ang alkalde ay isang despotikong lokal na burukrata, 
ayon kay Ka Aris Francisco, tagapagsalita ng Alejandro Lanaja Command. 
Sa pamamagitan ng kanyang death squad at militar, hinaharas at 
pinapatay ang mga magsasakang tumututol sa pagpapalawak ng kanyang 
plantasyon. 


[er ng isang yunit ng Alejandro Lanaja Command (Operations 


Ayon kay Ka Aris, tatlong ele- 
mentong paramilitar ang namatay 
at isang regular na sundalo ang na- 
sugatan sa pananambang. Naka- 
kumpiska ang BHB ng isang ripleng 
M16. Walang kaswalti sa panig ng 


mga Pulang mandirigma. 

Nabihag din sa naturang pana- 
nambang si Pfc. Marjun Gatela, su- 
balit pinakawalan siya noong Agos- 
to 18 sa Purok 9, Barangay Casoon, 
Monkayo matapos mapatunayan ng 


Tuluy-tuloy na pagbigo sa Oplan Bantay 


Peon na binibigo ng Bagong Hukbong Bayan (BHB) ng Kabikulan 
ang Oplan Bantay Laya 2. Ayon sa Romulo Jallores Command (RJC- 
BHB) ng Bicol, lima ang nalagas sa hanay ng berdugong AFP at PNP sa- 
mantalang pitong iba pa ang nasugatan sa tatlong magkakahiwalay na 


opensibang inilunsad mula Hulyo 23 hanggang Agosto 5. 


Sa Masbate. Pinarusahan ni- 
tong Agosto 5 ng isang tim sa ila- 
lim ng Jose Rapsing Command ng 
BHB-Masbate ang 
pusakal na si P03 Jo- 
el Eser ng PNP ng 
Pio V. Corpuz. 

Si Eser ay ma- 
sugid na sumusup- 


lalatag ng mga kontra-rebolusyo- 
naryong lambat paniktik sa mga 
baryo na sakop ng bayan ng Pio V. 
Corpuz. Kinokotongan niya 

ang maliliit na mangingis- 

da. Marami siyang kaso ng 
pambubugbog sa masa. Protek- 
tor din siya ng mga iligal na ak- 
tibidad ng mga sindikato sa nasa- 


orta sa kon- MA bing bayan. 

tra-rebolu- EN A Nasamsam mula sa 
syona- fe abs kanya ang dalawang 
ryong dig- ES LA e N magasin ng kalibre 
ma NG ya ~ ap .45 pistola na 
AFP. Bu- N TG P, puno ng 
kod sa l NING, a JI o mga ba- 
pagsisil- i Gs ` kan By " ks la. 

bing giya sa TC MS Sa 
mga operasyon P NI Ja Ca Va Sorso- 
laban sa BHB, ak- N LAN A K gon. Da- 
tibo si- Va A ION lawang 
yang nag- a sundalo 

hukuman ng demokratikong gu- 
byernong bayan na walang naga- 
wang seryosong krimen ang nabi- 
hag na sundalo. 

Samantala, nasamsam ng mga 
Pulang mandirigma ang apat na ar- 
mas na iba-iba ang kalibre sa 
Philco Mining Company sa Baran- 
gay Camanlangan, New Bataan, 
Compostela Valley noong Agosto 
14. Nakumpiska ang isang UZI sub- 
machine gun, isang shotgun at da- 
lawang .357 rebolber. Ang taktikal 
na opensibang ito ay pamamarusa 
sa naturang kumpanya dahil sa 
pinsalang idinudulot ng opera- 
syong pagmimina nito. ABI 


Laya 2 sa Bicol 


ang namatay at pito ang nasuga- 
tan sa isinagawang ambus ng mga 
Pulang gerilya ng Celso Minguez 
Command ng BHB-Sorsogon ban- 
dang alas-8:00 ng gabi sa Bara- 
ngay Agosara, Juban nitong Hulyo 
30. Kabilang sa mga nasugatan ay 
ang upisyal ng 2nd IB na si 2Lt. 
Jay Dumaog. 

Ayon mismo sa hepe ng 901st 
Bde na si Col. Muhamad Nur Aska- 
lani, sakay ng pribadong dyip ang 
tropa galing sa isang operasyong 
militar sa bayan ng Magallanes at 
pabalik sa kanilang kampo sa Ba- 
rangay Aniog, Juban, Sorsogon, 
nang tambangan ng mga Pulang 


mandirigma. 
Sa Camarines Sur. Hulyo 23, 
bandang alas-4 ng hapon, 


nakaengkwentro ng isang iskwad 
ng BHB ang tropa ng 31st IB sa 
Barangay Alanao, Lupi. Dalawang 
sundalo ng berdugong tropa ang 
namatay pagkatapos ng dalawang- 
minutong putukan. Walang kaswal- 
ti sa panig ng BHB. [AB] 


Misencounter 
ng mga sundalo 
sa Masbate 


To elemento ng AFP ang 
napatay, apat na elemento ng 
CAFGU ang nasugatan at isa pa 
ang nawawala matapos ang 
isang misencounter sa pagitan 
ng mga tropa ng Scout Rangers 
at magkasanib na pwersa ng 
22nd IB at CAFGU. 

Kinumpirma ng Jose Rapsing 
Command ng BHB ang nangya- 
ring misencounter sa Barangay 
Balete, Aroroy, Masbate noong 
Hulyo 31. Napagkamalan ng mga 
tropa ng Scout Rangers na mga 
Pulang mandirigma ang nag-oo- 
perasyon ding tropa ng 22nd IB 
at CAFGU kaya agad na sinalakay 
at pinaputukan ang mga ito. 

Anang JRC, ang misencounter 
ay bunga ng labis na demoralisa- 
syon at pagkatakot ng mga pa- 
sistang tropa. Dulot ito, anila, 
ng sunud-sunod na bigwas sa ka- 
nila ng BHB. 

Gaya ng dati'y tinangkang 
ilihim ito ng pamunuan ng 901st 
Brigade at 9th Division upang di 
mapahiya. Subalit nakaabot sa 
isang himpilan ng radyo ang ba- 
lita sa pamamagitan ng mga na- 
kasaksing residente. Tumangging 
magbigay ng pahayag sa midya 
hinggil sa misen- 
/ counter ang pamu- 
5 Sia) nuan ng AFP at 
°S PNP sa rehiyon, 


DN gayundin ang 
Ma mga tagapagsalita 
AENEA ng PNP at AFP 

ng mi... Civil Rela- 

tions Service 
(CRS).B 


a 


OFF THE 


LABNETS  GABNET3 
GABNET3 mo GABNE 


OFF THE 
WATCALI 


uluy-tuloy ang panggigipit at 
[anu ng pasistang rehi- 

meng Arroyo sa mamamayang 
Pilipino. Tampok nitong Agosto ang 
pagmamanman at harasment sa 
tatlong upisyal ng Gabriela Network 
USA. Tatlong myembro rin ng 
Anakpawis ang dinukot sa Zamboa- 
nga del Sur habang pinag-iibayo 
ang panggigipit sa mamamayang 
Moro. Sa Samar, pinaslang ang 
kapatid ng isang pinaghihinalaang 
lider ng rebolusyonaryong kilusan. 

Agosto 19. Pinaslang sa pobla- 
syon ng Catubig, Northern Samar si 
Romeo Sarmiento, pinuno ng train- 
ing center ng Department of Agricul- 
ture sa Barangay Irawahan, Catubig. 
Ang biktima ay kapatid ni Eduardo 
Sarmiento, pinaghihinalaan ng AFP 
na isa sa mga kadre ng Partido Ko- 
munista sa Eastern Visayas. Pinas- 
lang si Sarmiento kahit wala siyang 
kaugnayan sa rebolusyonaryong ki- 
lusan bilang bahagi ng panggigipit 
sa mga pamilya ng mga pinaniniwa- 
laang lider-rebolusyonaryo. 

Agosto 14. Di bababa sa 100 
mga minoryang Agta at 20 pamil- 
yang setler mula sa Dingalan, Au- 
rora ang salat na salat sa pagkain 
at gamot dahil sa food blockade o 
di pagpayag na magpasok ng pag- 
kain. Pinagbabawalan din ng mi- 
litar ang pagpapapasok ng gamot 
kahit pa kumakalat ang sakit na 

malarya sa mga residente ng Sityo 
Pinamaypayan at Sityo Malakawa- 
yan, Barangay Umiray, Dingalan. 
Hibang na idinadahilan ng militar 
na ang pagkain at gamot ay baka 
raw mapunta sa Bagong Hukbong 
Bayan. Pinangangambahang mara- 
mi ang mamamatay kapag patuloy 
na pinigilan ng militar ang pagpa- 
sok ng kinakailangang mga suplay. 

Agosto 5-16. Tatlong pinuno 
ng Gabriela Network USA (GABnet) 
ang isinama ng rehimeng Arroyo sa 
watchlist o listahan ng mga mina- 
manmanan dahil sa umano'y ugnay 
nila sa mga “teroristang grupo.” 

Sina Annalisa Enrile, pamban- 
sang tagapangulo ng Gabriela Net- 
work USA, ang bantog na manunu- 
lat na si Ninotchka Rosca, at si Ju- 
dith Mirkinson, International Rela- 
tions Officer ng GABNet ay pawang 
dumalo sa Women's International 
Solidarity Affair in the Philippines 
(WISAP) na inilunsad ng grupong 
GABRIELA. Napag-alaman na ang 
tatlong lider ng GABnet ay kabilang 
sa watchlist na ipinalabas ng De- 
partment of Justice. 

Pinigilang makaalis ng bansa 
noong Agosto 5 si Enrile. Nang si- 
yasatin niya ang dahilan ng pagpi- 
gil sa kanya, pinagpasa-pasahan 
siya sa iba't ibang ahensya ng gu- 
byerno. Muli siyang hinarang no- 
ong Agosto 16, kasama sina Rosca 

at Mirkinson, at sinabihang sinisi- 
yasat ang kanilang ugnayan sa Al 
Qaeda. Kalahating oras silang ibi- 
nimbin sa paliparan bago pinaya- 
gang makasakay sa eroplano. 

Kinundena ng Gabriela ang sina- 
sabing “watchlist” ng DOJ na gina- 
gamit na panakot sa mga dayuhang 
nais sumuporta sa pakikibaka ng 
mamamayang Pilipino. 

Agosto 3. Inaresto ng mga pu- 
lis ang manggagawang si Karahu- 
din Usman Talib sa isang shopping 
mall sa Taguig City at pinalalabas 
na siya'y “terorista” at bahagi uma- 
no ng Jemaa Islamiya. Pinaharap 
pa ng pulis si Talib sa midya kung 
saan “inamin” niyang siya'y sang- 
kot sa planong pambobomba sa 
mga istasyon ng bus at shopping 
mall sa Maynila at Taguig. 

Pinabulaanan ni Zainudin Ma- 
lang, abugado ni Talib ang akusa- 


PANANALANTA NG PASISTANG ESTADO 


syon ng pulis. Ayon kay Malang, si 
Talib ay isang dayo mula sa Libu- 
tan, Maguindanao na nagtatrabaho 
bilang tricycle driver sa Maharlika 
Village habang naghihintay na ma- 
proseso ang mga dokumento para 
makapunta siya sa ibayong dagat. 

Inaresto si Talib, kasama ang isa 
pang Moro, si Juenail Abdul, kahit 
walang kaakibat na mandamyento 
de aresto, alinsunod sa mga probi- 
syon ng Human Security Act. Si Ab- 
dul ay hindi pa natatagpuan hang- 
gang ngayon. 

Sa araw ding ito ay inaresto ng 
pulisya sina Emran Gumanod, Mo- 
hammad Cosain at Nashrudin Cam- 
bang, pawang taga-Maguindano at 
limang iba pa, kabilang ang ilang 
menor de edad. Ang mga pag-aresto 
ay isinagawa sa Cotabato City at 
Davao City. Inaakusahan ang natu- 
rang mga biktima ng pambobomba 


Dagdag na kaso laban sa rehimeng 
Arroyo, isinampa ng NDFP sa UN 


sa pang kaso ang isinampa ng National Democratic Front of the 

Philippines (NDFP) laban sa gubyernong Arroyo nitong Agosto 10 sa 
Geneva, Switzerland. Pinananagot ang mga upisyal ni Arroyo sa 
pagdukot sa dalawang konsultant at isang istap ng NDFP at kanyang 
asawa. Ang mga konsultant ay sina Leo Velasco, na dinukot sa Cagayan 
de Oro City noong Pebrero 19, 2007; at Cesar Batralo, na dinukot sa 
San Mateo, Rizal noong Disyembre 21, 2006. Ang istap ng NDF ay si 


Federico Intise, 


na pinaniniwalaang dinukot kasama ng kanyang 


asawang si Nelly sa Gen. Santos City noong Oktubre 26, 


2006. 

Sa reklamong idinulog sa Unit- na si Lorena = 
ed Nations Working Group on Santos na bu- 
Enforced Disappearances, pinana- hay pa ang 
nagot ng NDFP sina Gloria Arroyo, kanyang ama at 
AFP Chief of Staff Gen. Hermoge- itinatago ito 


nes Esperon, PNP Chief Oscar Cal- 
deron, Executive Secretary Eduar- 
do Ermita at National Security 
Adviser Norberto Gonzales. 
Umaasa ang anak ni Velasco 

ng militar. Sa 
tulong ng Ka- 
rapatan, hi- 
nanap ni 
Santos ang na- 


n 


sa terminal ng bus ng YBL sa Koro- 
nadal City noong Agosto 3. 

Samantala, dinukot din nitong 
Agosto 3 ng mga berdugo ng rehi- 
meng Arroyo ang tatlong myembro 
ng Anakpawis sa bayan ng Guipos, 
Zamboanga del Sur. Mahigit dala- 
wang linggo nang nawawala ang 
mga biktima na sina Antonino Roda, 
39; Eric Buhain, 23; at Julius Sa- 
ngo, 21. 

Sakay ang mga biktima ng 
isang pampasaherong van papun- 
tang bayan ng Dingas nang sila'y 
dukutin. Habang ang kanilang sa- 
sakyan ay papalapit na sa Barangay 
Balongating, Guipos bandang 2:45 
ng hapon, hinarang sila ng apat na 
armadong lalaking nakamotorsiklo. 

Pwersahang pinalipat ang tatlo 
at dalawa pang babaeng pasahero 
sa isang puting van na may sakay na 
limang lalaki. ABI 


wawala niyang ama sa mga kampo 
ng militar noong Agosto 8. Sina- 
mahan siya nina Fr. Dionito Ca- 
billas ng Karapatan, Linda Cada- 
pan at Lolita Robinos, na nagha- 
hanap din ng nawawala nilang 
mga anak. Hinarap si Santos ni Lt. 

Col. Jack Baltazar 


ng Intelligence 
jak Service of the 
Armed Forces of 


the Philippines 
(ISAFP). Itinang- 
gi ni Baltazar na 

nasa kamay ni- 
a la si Velasco 
Ng, bagamat ina- 
< min niyang 
kabilang si- 
ya sa may order 

na hulihin. 

Ang unang kaso na isinampa ng 
NDFP sa UN ay tungkol sa pagkawala 
ng mga konsultant at istap ng NDFP 
sa sina Rogelio Calubad at anak ni- 
tong si Gabriel, Prudencio Calubid at 
kanyang asawang si Celina Palma, 
Leopoldo Ancheta at isa pang sibi- 
lyang si Gloria Soco. Ayon kay Luis 
Jalandoni, tagapangulo ng NDFP 
negotiating panel. 

Kahiya-hiya ang patuloy na pag- 
upo sa United Nations Human 
Rights Council ng mga kinatawan ng 
gubyernong Arroyo sa kabila ng mga 
pagbatikos ni UN Special Rapporteur 
Philip Alston, Amnesty Internatio- 
nal at iba pang mga organisasyon at 
institusyong nababahala na sa mala- 
lang rekord nito sa paglabag sa ka- 
rapatang-tao. AB] 


Ulat sa pagdukot kay Jonas 
Burgos, di ipalalabas 


py na tumatanggi ang militar 
na isapubliko ang resulta ng im- 
bestigasyon ng AFP hinggil sa pagka- 
kasangkot ng mga sundalo sa pagdu- 
kot kay Jonas Burgos noong Abril 28. 
Ikinagalit ng huwes ang di pagsipot 
ng provost marshall (pinuno ng mili- 
tary police) na si Col. Arthur Abadilla 
sa pagdinig ng kaso noong Agosto 
13. 

Maaalalang si Burgos ay dinukot 
ng mga pinaghihinalaang tauhan ng 
AFP na gumamit ng sasakyang Toyota 
Revo na may plakang TAB 194. Ang 
plakang ito ay napag-alamang nakare- 
histro sa isang jeep na kinumpiska ng 
militar at nakaparada sa kampo ng 
56th IB sa Bulacan. 

Inutusan si Abadilla ng 8th divi- 
sion ng Court of Appeals na humingi 
ng pahintulot kay AFP chief of staff 
Gen. Hermogenes Esperon, Jr. para isi- 
walat ang laman ng ulat. Sa pilit na 
pagtatago ng ulat, lalo lamang 
nalalantad at nagiging malinaw sa 
lahat na ang AFP ang may kagagawan 
sa pagdukot kay Jonas. 

Ang programang pangkalusugan ni Arroyo 


Turismong medikal 
para sa makapagbabayad 


na dayuhan 


mabisa at sapat na serbisyong pangkalusugan para sa naghi- 


S: halip na tugunan ang malaon nang suliranin ng kawalan ng 


hirap na mamamayan, ang pagbibigay-serbisyo sa mayaya- 
mang dayuhang pasyente ang inaatupag ng gubyerno ni Gloria Ar- 
royo. Kaugnay nito, nakatuon ang programa ng sektor ng kalusu- 
gan ng rehimen sa tinatawag na turismong medikal. 


Sa “turismong medikal,” hi- 
nihikayat ang pagpunta sa ban- 
sa ng mga dayuhang pasyente 
upang makinabang sa umano'y 
de-kalidad at abot-kayang serbi- 
syong medikal at pangangalaga 
sa kalusugan. Pinaglalawayan ni 
Arroyo ang tinatayang 5188 bil- 
yong pondong gugugulin hang- 
gang 2013 para sa industriya ng 
turismong medikal sa buong 
mundo. 

Nais ibenta ni Arroyo ang Pi- 
lipinas bilang bansa kung saan 
mas murang makapagpapagamot 
ang mga dayuhan. Nais ni Arro- 
yo na makipagkumpetisya sa 
“turismong medikal” ng India, 
Thailand at Singapore sa pama- 
magitan ng pag-aalok ng serbi- 
syong medikal sa mas 
murang halaga. 

Napakalaking kaba- 
lintunaan ang “turis- 
mong medikal” sa harap 
ng kriminal na pagpa- 


ng rehimeng Arroyo sa serbi- 
syong medikal sa mamamayang 
Pilipino. Sa ilalim ng rehimeng 
Arroyo, palala nang palala ang 
pampublikong serbisyong pang- 
kalusugan. Isinara ang mga os- 
pital sa iba't ibang prubinsya, 
syudad at bayan sa buong kapu- 
luan. Walang kongkretong hak- 
bang upang pigilan ang pagkau- 
bos ng mga nars at doktor sa 
bansa. Walang balak na itayo 
ang makabuluhang industriya ng 
gamot o matinong proyekto man 
lamang upang mapababa ang 
presyo ng gamot. 

Sa halip na harapin ang mga 
usaping ito, nagkakandarapa 
ngayon ang rehimen upang 
ihanda ang natitira pang mga 
pangunahing ospital 
hy, sa bansa para 
a» magserbisyo sa 

mga dayuhan. 
Todo-kayod na 
ngayon ang De- 
partment of Health 

at Department of Tourism sa utos 
ni Arroyo na ihanda ang mga priba- 
do at pampublikong ospital para sa 
turismong medikal. Siyam sa 20 os- 
pital na target na isama ng rehi- 
men sa unang yugto ng turismong 
medikal ay mga pampublikong os- 
pital. 

Matagal nang idinisenyo ng re- 
himen ang pagtatayo ng Philippine 
Centers for Specialized Healthcare 
(PCSH) kung saan pagsasanibin 
ang rekurso at serbisyo ng anim na 
pampublikong ospital. Kabilang di- 
to ang Philippine Heart Center 
(PHC), Lung Center of the Philip- 
pines (LCP), National Kidney and 
Transplant Institute (NKTI), Philip- 
pine Children's Medical Center 
(PCMC) at East Avenue Medical 
Center (EAMC). 

Kabilang din sa plano ang pag- 
tatayo ng Women's Medical Center 
na may 1,000 kama at pagsasara sa 
pampublikong Fabella Hospital. 
Itatayo ito sa loteng katabi ng 
NKTI. 

Plano ring itayo ang sinasabing 
pambansang Reference Laboratory 
for Degenerative Diseases, mga 
sentro para sa mga sakit sa dugo, 
sa utak, kanser, at para sa physical 
therapy at rehabilitasyon: at isang 
gusali para sa klinika ng 1,280 dok- 
tor. Planong matapos ang pagtata- 
yo ng PCSH sa 2010. 

Ang pagsasanib sa mga na- 
banggit na pampublikong ospital 
at pagtatayo ng PCSH ay nakatuon 
hindi sa pagsisilbi nang libre sa 
mga maysakit na naghihirap na Pi- 
lipino kundi para sa makapagbaba- 
yad na mga pasyenteng dayuhan. 


Kasinungalingang pag-unlad. Ka- 
sinungalingan ang sinasabi ni Arro- 
yo na pagagandahin ng “turismong 
medikal” ang ekonomya ng bansa 
at mababawasan nito ang kahira- 
pan ng mamamayan. 

Sinasabi ni Arroyo na magbibi- 
gay ito ng mas maraming trabaho. 

Sa integrasyon ng anim na nabang- 
git na ospital, tiyak na magreresul- 
ta ito sa malawakang tanggalan sa 
trabaho at patuloy na banta sa se- 
guridad sa trabaho ng mga ordinar- 
yong manggagawang pangkalusu- 
gan. 

Tiyak na ang tatabo lamang ng 
kita ay ang mga may-ari ng mala- 
laking korporasyong ospital. Lolo- 
bo rin ang bulsa ng matataas na 
upisyal ng gubyerno na mang- 
angasiwa sa transpormasyon ng 
mga pangunahing pampublikong 
ospital. Kung may kikita man ng 
malaki sa turismong medikal sa 
panig ng mga propesyunal na 
pangkalusugan, ito yaong mga 
ispesyalistang doktor sa larangan 
ng cosmetic surgery (operasyon 
para sa pagpapaganda) at high- 
end serious Bs medical cases 
(mamahalin at kumplikadong 
kasong medikal, tulad ng organ 
transplants o pagpapalit ng mga 
internal na bahagi ng katawan). 

Mas malala pa, eengganyuhin 
ng “turismong medikal” ang 
pagbwelo ng iligal na pangangala- 
kal ng mga body organ o bahagi ng 
katawan tulad ng bato, atay, pu- 
so, baga, mata at iba pa. Sa kun- 
wang pagpapakita ng pagmamala- 
sakit sa mga pasyenteng nanga- 


Mga pampublikong ospital 
na kasama sa medical tourism 
Philippine Heart Center 


National Kidney and Transplant Insti- 
tute 


Lung Center of the Philippines 
Philippine Children's Medical Center 
East Avenue Medical Center 

Amang Rodriguez Memorial Hospital 
Quirino Memorial Medical Center 
Pasig Medical Center 


Jose Reyes Memorial Medical Center 
Source: DOH 


ngailangan ng transplant, nagla- 
bas ng pahayag ang DOH kamakai- 
lan na nananawagang huwag ta- 
asan ng mga organ donor ang si- 
ngil para sa mga ibinebenta nilang 
bahagi ng katawan. Ang totoo'y 
nais ng gubyernong Arroyo na 
maging bahagi ng atraksyon ng 
Pilipinas bilang sentro ng turis- 
mong medikal ang murang mapag- 
kukunan ng mga bahagi ng kata- 
wan. Sa katunayan, sa likod nito 
ay nais ng rehimen na itransporma 
ang Pilipinas bilang "organ-for- 
sale capital" ng daigdig. 


Kamatayan sa serbisyong pang- 
kalusugan, kamatayan sa walang 
pambayad. Walang planong itaas 
ang badyet ng mga pampublikong 
ospital na pagsasanibin. Ibig sabi- 
hi'y mapipilitan ang mga ito na tu- 
mutok sa turismong medikal para 
madagdagan ang kani-kanilang 
mga badyet. 

Lalo ring ineengganyo ang pag- 
lipat ng natitira pang mga duktor 
at nars mula sa maliliit na bayan at 
syudad tungong malalaking lunsod 
sa Metro Cebu at Metro Manila kung 
saan naroroon ang sentro ng turis- 
mong medikal. Eengganyuhin din 
nito ang mga duktor na mag- 
ispesyalisa sa mga eryang kaila- 

ngan sa turismong medikal im- 
bes na magpakadalubhasa sa 
mga karamdamang karaniwang 
sakit ng nakararaming mamama- 
yan. 

Dahil “turismong medikal” 
ang tutok ng rehimen, mga da- 
yuhang pasyente ang magiging 
prayoridad sa mga ospital. Sa 
pag-transplant ng kidney halim- 
bawa, dahil may mga makapag- 
babayad na pasyenteng dayu- 
han, tiyak na lalong ihuhuli ang 
mga naghihintay na walang pe- 
rang mga pasyenteng Pilipino. 

Sa pagsasanib ng mga pangu- 
nahing pampublikong ospital na 
nakatuon sa “turismong medi- 
kal,” wala nang mapupuntahan 
ang maysakit na ordinaryong ma- 
mamayan. At dahil nakatutok sa 
mapeperang dayuhang pasyente, 
tiyak na lalong tataas ang presyo 
ng pagpapagamot sa bansa lalu- 
na sa mga ospital na nakatuon sa 
“turismong medikal.” 

At kung kumita man ang gub- 
yerno, tiyak namang hindi nito 
itataas ang kalidad ng serbisyong 
pangkalusugan para sa mamama- 
yan. Malinaw ang padron ng pag- 
papabaya ng rehimen sa sektor 
ng kalusugan. Nitong nagdaang 
mga taon, tuluy-tuloy na lumiliit 
ang bahagi ng badyet na inilala- 
an sa kalusugan. 

Kahiya-hiya ang gubyernong 
Arroyo sa pagtutuon nito ng ser- 
bisyong pangkalusugan sa pag- 
papagamot sa mga makapagba- 
bayad na dayuhan gayong 
nangamamatay ang mga Pilipi- 
nong hindi kayang magpagamot 
o hindi kayang makarating agad 
sa iilan na lamang na mga paga- 
mutan. Gamit ang mga ospital na 
itinayo mula sa buwis ng mama- 
mayan, pagsisilbihan ng gubyer- 
no ang mapeperang dayuhan. 
Ganap na ang pagpapabaya ng 
rehimen sa pangangailangang 
medikal ng naghihirap na mama- 
mayang Pilipino. [AB 

Welga sa Chiyoda, 


matagumpay 


mit ng militanteng kilusang manggagawa 


Tri makabuluhang tagumpay ang naka- 
at mga kawani ng gubyerno nitong naka- Bx 


raang Hulyo at Agosto. 

Nagtagumpay noong Agosto 3 
ang mga nagwelgang manggagawa 
ng Chiyoda Integrated Philippines 
Incorporated, isang kumpanyang 
pag-aari ng Hapon at may pabrika 
sa Light Industry and Science Park 
1 (LISP 1) sa Cabuyao, Laguna. Na- 
tapos ang 36-0ras na welga nang 
magkasundo sa isang negosasyong 
pinangasiwaan ng National Conci- 
liation and Mediation Board ang 
maneydsment ng LIPS 1 at ang 
mga upisyal ng unyong Tunay at 
Lumalaban para sa Ikatatatag ng 
mga Manggagawa sa Chiyoda (TA- 
LIM-Chiyoda-Independent)-Kilu- 
sang Mayo Uno. 

Malugod na binati ng PAMAN- 
TIK (Pagkakaisa ng Manggagawa sa 
Timog Katagalugan) ang mga 
manggagawa ng Chiyoda sa naka- 
mit nilang panimulang tagumpay 
at pinaalalahanan silang huwag 
maging kampante. Anito, kaila- 
ngang puspusan silang makibaka 
para maging lubusan ang kanilang 
tagumpay sa harap ng mga mapa- 
nupil at mapansamantalang pata- 
karan ng imperyalistang globalisa- 
syon. 

Ilan sa mga napagkasunduang 
kahilingan ng mga manggagawa 
ang pagpapabalik sa trabaho (at 
pagbayad rin ng backwages) ng pi- 
natalsik na 52 empleyado at ng 
ilang kasapi ng unyon: ang pagbu- 
buo ng collective bargaining agree- 
ment (CBA) pagkatapos ng cer- 
tification election, at ang di pagsa- 
sagawa ng anumang ganting ak- 
syon mula sa magkabilang panig 
bunsod ng inilunsad na welga. 


Sa- 
mantala, sa Sasa, Davao City, mala- 
ki ang lamang ng Nagkahiusang 
Mamumuo sa Filipinas Port 
Services, Inc.-National Federation 
of Labor Unions-Kilusang Mayo Uno 
(NAMAFIL-NAFLU-KMU) sa cer- 
tification election noong Agosto 6 
laban sa dalawang dilawang unyon. 
Napag-alaman ng NAFLU-KMU sa 
Southern Mindanao na noong gabi 
bago ang eleksyon ay tinipon ng 
mga organisador ng Alliance of La- 
bor Unions (ALU) sa isang beach re- 
sort ang 22 manggagawa at tinang- 
kang bilhin ang kanilang boto ng 
tig-P100. 

Sa Central Luzon, iniulat ng 
Workers Alliance of Region III 
(WAR III) ang pagkakabuo ng 
isang “collective negotiating ag- 
reement” (CNA) sa pagitan ng pa- 
mahalaang munisipal ng Maba- 
lacat, Pampanga at mga kasapi ng 
Mabalacat Government Employees 
Association (MAGEA) noong Hulyo 
24. Nilagdaan ni Mayor Marino 
Morales ang CNA bilang kinatawan 
ng lokal na pamahalaan sa nasa- 
bing kasunduan. Ang CNA ang ka- 
tumbas ng collective bargaining 
agreement ng mga empleyado ng 


gubyerno. 
Ang MAGEA ang pangalawang 
unyong naorganisa sa Central 


Luzon sa hanay ng mga lokal na 
empleyado ng gubyerno. Ang pina- 
kauna ay itinatag noong 2005 sa 
Angeles City—ang AGENDA (As- 
sociation of Government Employ- 
ees for a New Dynamic Angeles 
City). ABI 

Pagmimina, lalabanan ng mga pambansang minorya 


PUSPUSANG lalabanan ng mga pambansang minorya ang pagpasok ng 
mga dayong kumpanya sa pagmimina. Ayon sa Kalipunan ng mga Katu- 
tubong Mamamayan ng Pilipinas (KAMP), isang organisasyong nagtata- 
guyod ng karapatan ng mga pambansang minorya, isasagawa nila ang la- 
hat ng paraan ng paglaban---sama-sama o hiwa-hiwalay, walang patid na 
pagprotesta, ligal at mala-ligal.-upang pigilan ang pagpasok ng mga 


dambuhalang dayuhang kumpanya ng pagmimina. 
Ayon sa KAMP, responsibilidad ng rehimeng Arroyo ang lahat ng mga 
sakunang idudulot ng pagmimina. Iginigiit ng KAMP ang 
pagpapawalambisa sa mga kontratang pinasok ng rehimen sa mga impe- 
ryalistang kumpanya. Inilantad nilang 18 sa 24 na prayoridad na proyek- 
to ay nasa mga lupaing ninuno: sampu sa Mindanao, 
anim sa Cordillera at tig-isa sa Palawan at Mindoro. AN 

Kinundena rin ng KAMP ang mga paglabag sa NAN, 
karapatang-tao, kabilang na ang dislokasyong IN Š 
pang-ekonomya, pagpapalayas sa mga minoryasa | 
kanilang mga teritoryo, at ang “etnosidyo” sa mga | 
kasapi ng tribo. Binatikos ng mga pambansang f[ | 
minorya ang Human Security Act: “Sabay na gaga- pl 
mitin ng rehimen ang mga batas sa pagmimina gg 
at HSA upang gawing ligal ang panunupil, mala- Wi 
wakang pangangamkam ng lupa at ang pagpas- iix 
lang sa mga mamamayang lumalaban sa paka- Ei ) 
nang pagmimina.” v 

Nito lamang Agosto 13, nagpiket sa harap ng Kai 
upisina ng kumpanya ang mga mamamayang apektado sa pagbubukas 
muli ng Philex Mining Corporation sa Benguet. Pinigilan din nila ang 
pagpasok ng mga kagamitan sa paghakot ng mga lupa sa open pit mine 
site ng PMC. 


300,000 armas sa Iraq, nawawala 


MAHIGIT 300,000 sarisaring armas at kagamitang militar ang nawawala 
sa imbentaryo ng Iraqi Security Forces (ISF) nitong Hulyo 2007. Ito ang 
nabunyag sa isinagawang imbestigasyon ng Kongreso ng US. Ayon sa 
imbestigasyon, naging maluwag ang distribusyon ng mga armas at 
walang pananagutan ang mga kumander sa paglalabas ng mga gamit 
militar. Umaabot sa 110,000 ripleng Kalashnikov at 90,000 pistola ang 
kabilang sa nawawalang kagamitan. 

Mula noong 2003, ang mga pwersa ng ISF ay binigyan ng mahigit 
700,000 kagamitan mula sa ayudang militar ng US na inilaan para sa 
Iraq. Nagmula ito sa 52.8 bilyong badyet na pambili ng mga armas at 
mga kagamitang militar na bahagi ng 519.2 bilyong inilaan para sa Iraqi 
Security Forces. 

Humihingi ang US Department of Defense (DOD) sa Kongreso ng US 
ng karagdagang 52.8 bilyong badyet para pambili ng mga armas sa taong 

N BALITA | 
Masaker sa Iraq 


KINUNDENA ng mga pinuno ng 
Shiite ang pambobomba ng US 
Army sa isang maralitang ko- 
munidad ng Sadr City, sa ban- 
dang silangan ng Baghdad, Iraq 
noong Agosto 8. Umabot sa 30 
katao ang namatay sa panana- 
lakay, kabilang ang mga bata at 
mga babae. Madaling araw 
nang simulan ang pag-atake ng 
mga helicopter gunship ng pi- 
nagsanib na mga pwersa ng US 
at Iraqi sa komunidad na pi- 
nagtataguan umano ng mga 
pwersang gerilya. 

Ang desperadong atakeng 
ito ng mga sundalong 
Amerikano at mga papet na 
tropa ng US ay bunsod ng kabi- 
guang supilin ang nagpapatuloy 
na pakikipaglaban ng mamama- 
yang Iraqi. Dalawang helicopter 
gunship ng US Army ang napa- 
bagsak ng mga pwersang geri- 
lya—isang Apache AH-64 sa 
distrito ng Al Gedida noong Hu- 
lyo 31 at isang CH-58 D sa ban- 
dang timog ng Baghdad noong 
unang bahagi ng buwan. 


2008 para sa Iraq. Subalit hindi 


maipaliwanag ng DOD ang 
nawawalang mga armas at 
kagamitang militar. Idinahilan 


nilang hindi naging maayos ang 
pag-iimbentaryo ng mga sunud- 
sunod na kumander na namahala 
sa pagbili at pamimigay ng mga 
gamit militar dahil sa kakulangan 
ng tauhang magsasagawa nito. 
Hindi rin daw nila makuha lahat ng 
napirmahang resibo dahil hirap 
ang mga sundalong Amerikano na 
puntahan ang mga istasyon ng 
pulisya at kampo militar ng mga 
Iraqi. 

Samantalahin ang kaguluhan 
at malawakang demoralisasyon sa AFP 


ahalagang masamantala ng rebolusyonaryong 
Miis ang lalong tumitindi at lumalawak na 

kaguluhan at demoralisasyon sa loob ng 
Armed Forces of the Philippines (AFP) bunsod ng su- 
nud-sunod na mga pinsalang tinamo ng mga pwersa 
nito sa nagdaang buwan. 

Sa Basilan at Sulu, mayor na mga kabiguan ang 
dinanas kamakailan ng mga yunit ng AFP sa kamay 
ng mga pwersa ng Moro Islamic Liberation Front 
(MILF), Moro National Liberation Front (MNLF) at 
mamamayang Moro. Sa iba pang 
panig ng bansa, 

Berdugong yunit ng 
militar, pinarusahan 
PAHINA 5 


Mga tampok 
sa isyung ito... 


Turismong medikal 


malawakan din ang idinudulot na pinsala ng Bagong 
Hukbong Bayan (BHB) sa AFP. 

Labis na ikinagagalit ng karaniwang mga sundalo 
at mga nakababatang upisyal ng AFP ang paggamit sa 
kanila bilang pambala ng kanyon at pamain sa pina- 
titinding todo-digma ng rehimeng US-Arroyo. Lalo ni- 
lang ikinagagalit ang malalang korapsyon at pagpapa- 
kasasa ng mga pinunong upisyal ng rehimen at ng AFP 
sa kapinsalaan ng kabuhayan ng karaniwang 
mga sundalo. 

Talagang daranas ng malala- 
king kabiguan ang AFP at lalo 
pa itong lalala dahil 
di makata- 
rungan at 
pasista 
ang ge- 
rang 
isinu- 


nadan, 


Arroyo 


Welga sa Chiyoda, 


PAHINA 8 | tagumpay PAHINA 10 


Mga instruksyon sa paglilimbag 


1. Ang pahina 12, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa para- 
ang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


